Die drizähnti Etappe isch hügelig gsi, drei Bärge in dr vierte und zwei in dr dritte Kategorii. Dr Winokurow het sich mit drizäh Sekunde Vorsprung vor de Sprinter in s Ziil grettet. Dr Mark Cavendish isch Zweite worde und het siini Chance im Punggtklassemänt verbesseret. Dr Petacchi as Dritte het acht Pünggt meh übercho as dr Hushovd as Achte und het däm wider s grüene Liibli abgnoh. Im Gsamtklassemänt het sich bi de Füehrende nüt gänderet.